กู้ประชาวิวัฒน์ทะลัก
แท็กซี่แห่ยื่นเกินเป้า1.9พันล.เลิกนโยบายไข่ชั่งกิโลในกทม คลังปลื้ม ยอดสินเชื่อประชาวิวัฒน์ล้นเป้าทั้งแท็กซี่วินมอเตอร์ไซค์และแม่ค้า&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายนริศ ชัยสูตร ผู้อำนวยการสำนักงานเศรษฐกิจการคลัง (สศค.)เปิดเผยว่า มาตรการสินเชื่อประชาวิวัฒน์ได้รับการตอบรับจากกลุ่มเป้าหมายเป็นอย่างดี โดยเฉพาะสินเชื่อแท็กซี่ จากข้อมูลล่าสุดสิ้นเดือน เม.ย. 2554 ที่ผ่านมา มีสหกรณ์แท็กซี่ยื่นขอสินเชื่อมาจำนวน 24 สหกรณ์ มีสมาชิกจำนวน 1,633 ราย และมีรายย่อยยื่นขอกู้ตรงอีก 369 ราย เป็นวงเงินสินเชื่อทั้งสิน 1,900 ล้านบาทสูงกว่าเป้าหมายที่ตั้งเป้าไว้ 2,000 ราย วงเงินสินเชื่อ 1,600 ล้านบาท&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นอกจากนี้ยังมีสินเชื่อสู้อาชีพไทยเข้มแข็ง เพื่อใช้เป็นเงินทุนหมุนเวียนในอาชีพต่างๆ โดยผู้ประกอบการอาชีพขับแท็กซี่ยื่นขอมา 296 ราย เป็นวงเงิน 23 ล้านบาท มีการอนุมัติไปแล้ว 81 ราย วงเงิน 5 ล้านบาท&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; สำหรับอาชีพวินมอเตอร์ไซค์ มีผู้ขอมา 1,216 ราย วงเงิน 55 ล้านบาท อนุมัติไปแล้ว 695 ราย วงเงิน 31 ล้านบาท ขณะที่สิ
17 พ.ค. 2554

แท็กซี่แห่ยื่นเกินเป้า1.9พันล.เลิกนโยบายไข่ชั่งกิโลในกทม คลังปลื้ม ยอดสินเชื่อประชาวิวัฒน์ล้นเป้าทั้งแท็กซี่วินมอเตอร์ไซค์และแม่ค้า          นายนริศ ชัยสูตร ผู้อำนวยการสำนักงานเศรษฐกิจการคลัง (สศค.)เปิดเผยว่า มาตรการสินเชื่อประชาวิวัฒน์ได้รับการตอบรับจากกลุ่มเป้าหมายเป็นอย่างดี โดยเฉพาะสินเชื่อแท็กซี่ จากข้อมูลล่าสุดสิ้นเดือน เม.ย. 2554 ที่ผ่านมา มีสหกรณ์แท็กซี่ยื่นขอสินเชื่อมาจำนวน 24 สหกรณ์ มีสมาชิกจำนวน 1,633 ราย และมีรายย่อยยื่นขอกู้ตรงอีก 369 ราย เป็นวงเงินสินเชื่อทั้งสิน 1,900 ล้านบาทสูงกว่าเป้าหมายที่ตั้งเป้าไว้ 2,000 ราย วงเงินสินเชื่อ 1,600 ล้านบาท          นอกจากนี้ยังมีสินเชื่อสู้อาชีพไทยเข้มแข็ง เพื่อใช้เป็นเงินทุนหมุนเวียนในอาชีพต่างๆ โดยผู้ประกอบการอาชีพขับแท็กซี่ยื่นขอมา 296 ราย เป็นวงเงิน 23 ล้านบาท มีการอนุมัติไปแล้ว 81 ราย วงเงิน 5 ล้านบาท          สำหรับอาชีพวินมอเตอร์ไซค์ มีผู้ขอมา 1,216 ราย วงเงิน 55 ล้านบาท อนุมัติไปแล้ว 695 ราย วงเงิน 31 ล้านบาท ขณะที่สินเชื่อแม่ค้ามีผู้ขอ 1,105 ราย วงเงิน 51 ล้านบาท มีผู้ได้รับอนุมัติ 334 ราย วงเงิน 18 ล้านบาท          นายนริศ กล่าวว่า คลังได้ให้ความสำคัญกับการให้อาชีพที่มีรายได้น้อยได้เข้าถึงสินเชื่อได้มากขึ้น นอกจากนี้ ยังมีการให้ความรู้กับคนฐานราก เพื่อให้สามารถวางแผนทางการเงินไม่เป็นหนี้นอกระบบโดยมีการสร้างหมอหนี้ทั่วประเทศให้ความรู้กับคนในพื้นที่ทั่วประเทศโดยมีธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) เป็นผู้รับผิดชอบโดยในส่วนของธนาคารออมสินในปี2554 จะอบรมหมดหนี้ได้ 6.2 หมื่นคน และภายในปี 2555 จะอบรมได้เป็น 1.8 แสนคน ในส่วนของธ.ก.ส. ปี 2554 จะอบรมได้ 7,480 คน และปี 2555 จะอบรมได้ 4.76 หมื่นคน          นายสถิตย์ ลิ่มพงศ์พันธุ์ กรรมการติดตามการดำเนินการโครงการประชาวิวัฒน์ กล่าวว่า การดำเนินทั้ง 9 มาตรการ มีความคืบหน้าได้ดี ยกเว้นมาตรการไข่ชั่งกิโล ซึ่งเหลือเพียงการทดลองขายในต่างจังหวัด 4 แห่ง ส่วนในกรุงเทพฯ ไม่มีการขายแล้ว เนื่องจากประชาชนไม่สนใจ อย่างไรก็ตาม โครงการประชาวิวัฒน์จาก 9 มาตรการ ทำได้ 8 มาตรการ ก็ถือว่าประสบความสำเร็จเป็นอย่างดี          สำหรับโครงการประชาวิวัฒน์นอกจากการให้สินเชื่ออัตราดอกเบี้ยต่ำ ยังมีมาตรการให้แรงงานนอกระบบเข้าสู่ระบบประกันสังคม การใช้ไฟฟ้า 90 หน่วย ฟรีตลอดไป การตรึงราคาพลังงานและการดูแลราคาอาหารสดไม่ให้ปรับตัวสูง เป็นต้น.